РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 22

от заседание на комисия ”Управление на собствеността”
към Пленума на Висшия съдебен съвет, проведено на 03.04.2017 г.

Днес, 03.04.2017 г., понеделник, от 13.00 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:  Михаил Кожарев
						  ЧЛЕНОВЕ:  Светла Петкова 
                                                                                       Розалин Трендафилов
                                                                                       Юлиана Колева
                                                                                      
	ОТСЪСТВАТ: Милка Итова и Димитър Узунов.

           От администрацията на ВСС присъстват: инж. Добромира Димитрова – главен експерт в дирекция „Управление на собствеността”, Анжела Цветанова – младши експерт в дирекция „Управление на собствеността” .

1. ОТНОСНО: Среща с представители на строителя Обединение „Руен – Енемона” и ДЗЗД „Обединение Трансеко”, осъществяващо строителен надзор на обект: „Основен ремонт и преустройство на ІІІ-ти и ІV-ти етаж в административна сграда на ул. „Гороцветна” № 14, гр. Кюстендил”, за нуждите на Окръжна и Районна прокуратура гр. Кюстендил.

След проведените обсъждания,

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

1.1. Приема за сведение устния доклад на г-н Паргов – представляващ Обединение „Руен-Енемона“ и на г-жа Найденова – управител на ДЗЗД „Обединение Трансеко“.

2. ОТНОСНО: Сключване на договор с община Плевен за безвъзмездно управление на имот – общинска собственост.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

ПРЕДЛАГА на Пленума на Висшия съдебен съвет да вземе следното решение: 

1. Упълномощава представляващия ВСС да подпише нов договор за безвъзмездно управление в срок от 10 години на недвижим имот – частна общинска собственост, находящ се на ул. П. Р. Славейков” № 21, гр. Плевен, представляващ част от масивна триетажна административна сграда със самостоятелен вход, преустроена за Административен съд – Плевен, състояща се от два самостоятелно обособени обекта с идентификатор 56722.660.47.1.3 – втори етаж и 56722.660.47.1.4 – трети етаж, всеки със застроена площ от 508 кв.м., атакуван с АОС № 41047/22.04.2015 г.
2. ВНАСЯ предложението в редовно заседание на Пленума на Висшия съдебен съвет, след изготвяне на проект на договор.

3. ОТНОСНО: Доклад от Лидия Кирилова – главен експерт в дирекция „Управление на собствеността на съдебната власт” във връзка с писмо до Главния секретар на ВСС относно регистъра на недвижимите имоти на съдебната власт.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

3.1. Приема за сведение доклада от Лидия Кирилова – главен експерт в дирекция „Управление на собствеността на съдебната власт” във връзка с писмо до Главния секретар на ВСС относно регистъра на недвижимите имоти на съдебната власт.
3.2. Възлага на главния секретар на ВСС да предприеме необходимите действия за изпълнение на дейностите по регистъра на недвижимите имоти, съгласно решение на КУС по протокол № 19/22.03.2017 г.

4. ОТНОСНО: Искане от председателя на Административен съд гр. Габрово за отпускане на средства за изграждане на система за видеонаблюдение и доставка и монтаж на металдетекторна рамка на обща стойност 11 548 лв.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

	4.1. Връща преписката на дирекция „Управление на собствеността” за допълване на мотивите, като бъде дефинирано понятието „достатъчна площ”, предвид наличието на представен констативния протокол за обследване сигурността на сградата с рег. № 2307/27.10.2016 г.

5. ОТНОСНО: Искане от председателя на Административен съд гр. Кюстендил за отпускане на средства за извършване на частичен ремонт на използваема тераса и монтаж на поликарбонатен навес над терасата за избягване на бъдещи течове на обща стойност 7 000 лв.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

5.1. Връща преписката на дирекция „Управление на собствеността” за допълнителна преценка и предлагане на проект на решение съобразено с параметрите на искането на председателя на Административен съд гр. Кюстендил.

6. ОТНОСНО: Хронограма, изготвена от инж. Димитър Шиклев, в изпълнение на решение на Комисия „Управление на собствеността”, взето по протокол № 21/29.03.2017 г.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

6.1. Приема за сведение хронограма, изготвена от инж. Димитър Шиклев, в изпълнение на решение на Комисия „Управление на собствеността”, взето по протокол № 21/29.03.2017 г.

                                                  ПРЕДСЕДАТЕЛ 
			      	        НА КОМИСИЯТА: /П/

								МИХАИЛ КОЖАРЕВ